alpha-2
 1
 .
 В полета I.15, I.18, I.20 и I.22 може да бъде избрана само една от опциите.
 В случай че след издаването на сертификата бъдат променени получателят, граничните контролни пунктове (ГКП) на въвеждане или данните относно транспортирането (т.е. транспортното средство и датата), операторът, отговарящ за пратката, трябва да уведоми компетентния орган на държавата членка на въвеждане. При такива промени не е необходимо да се подава искане за заместващ сертификат.
 Част I: Данни за експедираната пратка
 Държава:
 Името на третата държава, издаваща сертификата.
 Поле I.1.
 Изпращач/износител: името и адресът (улица, град и регион, провинция или щат, според случая) на физическото или юридическото лице, изпращащо пратката, което трябва да се намира в третата държава, освен при повторно въвеждане на пратки с произход от Европейския съюз.
 Поле I.2.
 Референтен номер на сертификата: уникалният задължителен код, присвоен от компетентния орган на третата държава в съответствие с неговата собствена класификация. Полето е задължително за всички сертификати, които не са подадени в IMSOC.
 Поле I.2.а
 Референтен номер в IMSOC: уникалният референтен код, който се присвоява автоматично от IMSOC, ако сертификатът е регистриран в посочената система. Това поле не трябва да се попълва, ако сертификатът не е подаден в IMSOC.
 Поле I.3.
 Централен компетентен орган: наименование на централния орган в третата държава, издаващ сертификата.
 Поле I.4.
 Местен компетентен орган: ако е приложимо, наименование на местния орган в третата държава, издаващ сертификата.
 Поле I.5.
 Получател/вносител: името и адресът на физическото или юридическото лице, за което е предназначена пратката, в държавата членка по местоназначение или при транзитно преминаване — в третата държава по местоназначение. Тази информация обаче не е задължителна за пратки, преминаващи транзитно през Европейския съюз.
 Поле I.6.
 Оператор, отговарящ за пратката:
 Името и адресът на лицето в Европейския съюз, което носи отговорност за пратката, когато тя бъде представена на ГКП, и подава необходимите декларации пред компетентните органи в качеството си на вносител или от името на вносителя.
 За продукти, преминаващи транзитно през Европейския съюз: името и адресът са задължителни.
 За определени животни: името и адресът са задължителни, ако това се изисква от съответното законодателство на Европейския съюз.
 За животни и продукти, предназначени за пускане на пазара: името и адресът не са задължителни.
 Поле I.7.
 Държава на произход:
 За продукти: наименованието и кодът по ISO на държавата, в която стоките са произведени, преработени и опаковани (обозначени с идентификационната маркировка).
 За животни: държавата на пребиваване през изисквания период съгласно посоченото в съответния здравен сертификат за Европейския съюз. За регистрирани коне, които се въвеждат повторно в Европейския съюз, „държава на произход“ означава държавата, от която последно са изпратени.
 При търговия с участието на повече от една трета държава (триъгълна търговия) за всяка държава на произход трябва да се попълни отделен сертификат.
 Поле I.8.
 Регион на произход: ако е приложимо, за животни или продукти, за които се прилагат мерки за регионализация в съответствие със законодателството на Европейския съюз. Кодът на одобрените региони, зони или компартменти трябва да се посочи съгласно определеното в съответното законодателство на Европейския съюз.
 Поле I.9.
 Държава по местоназначение: наименованието и кодът по ISO на държавата от